Սա ընդհանուր առմամբ: Իսկ ավելի կոնկրետ, Մանտրովի այցի մանրամասները, մասնավորապես նրա նախատեսած հանդիպումների գոնե մոտավոր շրջանակը պարզ չէ: Բայց այս այցը գուցե հատուկ ուշադրության չարժանանար, եթե չլիներ մեկ այլ տեղեկություն: Խնդիրն այն է, որ ՌԱՕ ԵԷՍ-ի պատվերով աուդիտ է սկսվել «ՀԷՑ»-երում: Աուդիտն իրականացնում է ֆինանսիստների եւ էներգետիկների մի խումբ: Ամենաուշագրավն այն է, որ այդ խումբը գլխավորում է ՀՀ ֆինանսների եւ էկոնոմիկայի նախարարության ֆինանսական վերահսկողության վարչության, հանրության մեջ ավելի հայտնի ԿՌՈՒ-ի պետ Ռոմիկ Միրզոյանը: ԿՌՈՒ անվանումը ինքնին բավական վախենալու ասոցիացիաներ է առաջացնում, սակայն տվյալ դեպքում սարսափելի ոչինչ չկա: